CELEX: 22003D0165
Language: lv
Date: 2003-11-07 00:00:00
Title: EEZ Apvienotās komitejas Lēmums Nr. 165/2003 (2003. gada 7. novembris), ar ko groza EEZ līguma 31. protokolu par sadarbību īpašās jomās, kuras nav saistītas ar četrām pamatbrīvībām

Svarīgs juridisks paziņojums

|

22003D0165

Oficiālais Vēstnesis L 041 , 12/02/2004 Lpp. 0069 - 0070

		EEZ Apvienotās komitejas LēmumsNr. 165/2003(2003. gada 7. novembris),ar ko groza EEZ līguma 31. protokolu par sadarbību īpašās jomās, kuras nav saistītas ar četrām pamatbrīvībāmEEZ APVIENOTĀ KOMITEJA,ņemot vērā Eiropas Ekonomikas zonas līgumu, kas grozīts ar protokolu, ar ko pielāgo Eiropas Ekonomikas zonas līgumu, turpmāk tekstā — "līgums", un jo īpaši tā 86. pantu un 98. pantu,tā kā:(1) EEZ līguma 31. protokols grozīts ar EEZ Apvienotās komitejas 2000. gada 22. maija Lēmumu Nr. 47/2000 [1];(2) Līgumslēdzēju Pušu sadarbība ir paplašināta ar EEZ Apvienotās komitejas 2000. gada 22. maija Lēmumu Nr. 47/2000, lai piecus gadus atbalstītu pasākumus, kuru mērķis ir samazināt ekonomiskās un sociālās nevienādības starp reģioniem ar nolūku veicināt Līgumslēdzēju Pušu nepārtrauktu un līdzsvarotu tirdzniecības un ekonomisko attiecību stiprināšanu. Šim nolūkam tika izveidots finansēšanas instruments laika posmam no 1999. gada līdz 2003. gadam;(3) EEZ līguma 31. protokola 4. papildinājuma (EEZ finansēšanas instruments — īstenošanas kārtība) 10. punkta 2. apakšpunktā noteikts, ka saņēmējvalstij projekta priekšlikums iepriekšējās konsultācijās jāiesniedz Komisijai un Finansēšanas instrumenta komitejai, lai apstiprinātu ieceri;(4) komiteja pēc saņēmējvalsts pamatota pieprasījuma var atteikties no iepriekšējām konsultācijām, ja šī atteikšanās pamatojas uz objektīviem kritērijiem,IR PIEŅĒMUSI ŠO LĒMUMU.1. pantsEEZ līguma 31. protokola 4. papildinājuma (EEZ finansēšanas instruments — īstenošanas kārtība) 10. punktu groza šādi.1. Šādu tekstu pievieno 2. apakšpunktam:"Komiteja pēc saņēmējvalsts pamatota pieprasījuma un balstoties uz objektīviem kritērijiem var atteikties no iepriekšēju konsultāciju prasības."2. Ar šo aizstāj 3. apakšpunkta pirmo teikumu:"Ja iepriekšējo konsultāciju iznākums ir pozitīvs vai ja no iepriekšējām konsultācijām atsakās, projekta dibinātājs lūdz EIB izvērtēt projektu."2. pantsŠis lēmums stājas spēkā nākamajā dienā pēc pēdējā paziņojuma sniegšanas EEZ Apvienotajai komitejai saskaņā ar līguma 103. panta 1. punktu [2].3. pantsŠo lēmumu publicē Eiropas Savienības Oficiālā Vēstneša EEZ iedaļā un EEZ pielikumā.Briselē, 2003. gada 7. novembrīEEZ Apvienotās komitejas vārdā —priekšsēdētājsHSH Prinz Nikolaus von Liechtenstein[1] OV L 174, 13.7.2000., 59. lpp.[2] Konstitucionālas prasības nav norādītas.--------------------------------------------------